Daewoo Nexia

Daewoo Nexia (známe aj ako Nexia, Cielo, Racer, LeMans, Heaven, Fantasy, SuperRacer) bol jeden z prvých automobilov značky Daewoo predávaných v Európe. Vyrábal sa od roku 1995, bol vybavený 8-ventilovým (GLi) alebo 16-ventilovým (GLXi) 1,5 litrovým motorom a dostupný v prevedeniach hatchback a sedan. Na niektorých trhoch sa predával pod názvom Cielo.

Verzia GLi mala pomerne dobré zrýchlenie z 0 na  za 12,3 sekúnd a výkon 75 konských síl. Verzia GLXi dosahovala výkon 90 konských síl a zrýchlenie z 0 na  za 11,5 sekúnd.

Bol založený na platforme druhej generácie Opel Kadett a tretej generácie Vauxhall Astra. Pred uvedením na trh v roku 1995, na austrálskom trhu sa predávalo Daewoo 1,5i; čo bola druhá generácia automobilu Opel Astra len s malými zmenami. Cielo prišlo s drobnou zmenou vzhľadu prednej časti vozidla.

 Hrdzavenie karosérie 

Nedostatkom u Nexie je chýbajúce pozinkovanie karosérie, preto na kritických miestach dochádza ku korózii. Ide hlavne o zadné podblatníky, ktoré sú vystavené pravidelným nárazom kamienkov a trvalej vlhkosti z nánosov blata a nečistôt.

 Modely a výbava 
Sedany
 GL - Základný model s motorom 1.5 8V o výkone 55 kW. Obsahoval posilňovač bŕzd
 GLE - Vyšší model s motorom 1.5 8V o výkone 55 kW. Obsahoval posilňovač bŕzd a riadenia + elektrické sťahovanie okien
GLX - Najvyšší model s motorom 1.5 16V o výkone 66 kW. Obsahoval posilňovač bŕzd a riadenia + klímu, ABS, airbag*

Hatchback
 GL - Základný model s motorom 1.5 8V o výkone 55 kW. Obsahoval posilňovač bŕzd
 GLE - Vyšší model s motorom 1.5 8V o výkone 55 kW. Obsahoval posilňovač bŕzd a riadenia + klímu 
 GTX - Najvyšší model s motorom 1.5 16V o výkone 66 kW. Obsahoval posilňovač bŕzd a riadenia + klímu, abs, airbag*

Airbag bol za príplatok, okrem modelov z rokov 96/97, tie ho mali v štandardnej výbave.

 Uzbekistan (1996–súčasnosť) 
V Uzbekistane, UZ-DaewooAvto stále vyrába štvordverový sedan Nexia, s ktorého produkciou začala pred 20 rokmi. Mnoho ďalších Daewoo/Chevrolet modelov sa vyrába a predáva v Uzbekistane a susednom Kazachstane, Rusku, Moldavsku, Azerbajdžane a Ukrajine. V dnešnej dobe sú dostupné 3 motory: a 1.5 litrový SOHC (55 kW/75hp), 1.5 litrový DOHC (66 kW/90hp) a 1.6 litrový DOHC (81 kW/109hp). Nexia s motorom 1.6L má omnoho silnejšie brzdy a prevodovku s dlhším hlavným prevodom. V roku 2008 bol v Uzbekistane predstavený facelift Nexie, ktorý dostal názov Nexia II . Tento facelift bol nadizajnovaný spoločnosťou Concept Group International LTD v spolupráci s GM-Uzbekistan. Na Uzbekistanskom trhu sa Nexia II predáva pod značkou Chevrolet, zatiaľ čo exportné krajiny aj naďalej predávajú auto pod značkou "Daewoo Nexia".

V októbri 2015 bol predstavený model Nexia 3 a UZ-Daewoo prešlo rebrandingom na RAVON. 

Ravon Nexia je vlastne modifikovaný model Chevroletu Aveo 2 generácie, spĺňajúci normu EURO 5. 

 Kompatibilita s inými vozidlami 
Vzhľadom nato, že Nexia vychádza z kombinácie Opel Kadett E a Opel Astra F, mnoho jej dielov je zameniteľných. Jedná sa o podvozok, motor, ale aj interiér.

 Galéria 

 Pozri aj 
 GM Daewoo
 Opel Kadett

 Iné projekty 

 Externé odkazy 
 Oficiálna stránka Nexia II 
 Český Daewoo Nexia fanclub - rôzne návody, archív recenzií...
Chevrolet & Daewoo Club - Nexia fórum sekcia fóra venovaná výhradne Nexii

Nexia
Kategória:Malé automobily
Kategória:Automobily nižšej strednej triedy